การที่เด็กอายุ 8-9 เดือน หมดสติไปหลังจากตกจากที่สูงนั้น ในบางกรณีอาจเป็นเพราะเหตุใด
A. ปัสสาวะมีสีแดง
B. ตกเลือดในสมอง
C. หน้าซีดขาว
D. ร้องไห้จ้า
คำตอบได้แก่ B.  เพราะว่า เมื่อเด็กอายุ 8-9 เดือน ไม่มีคนไหนที่ไม่เคยประสบอุบัติเหตุตกจากที่สูง ถ้าหากเด็กตกจากที่สูงเอาหัวฟาดพื้นแล้วจะต้องปัญญาเสื่อมทุกคน อารยธรรมของคนคงไม่เกิดแน่ อุบัติเหตุตกจากที่สูงที่เกิดขึ้นบ่อยที่สุดคือ ตกเตียง ตกเก้าอี้ ถ้าตกจากที่สูงไม่เกินหนึ่งเมตรลงมาพื้นนุ่มๆ เช่น เบาะ หรือที่นอน ก็อาจจะไม่เป็นอันตราย แต่ถ้าตกลงมาบนพื้นซีเมนต์ ก็อาจอันตรายได้

ถ้าเด็กตกลงมาแล้วร้องไห้จ้า คุณแม่ก็สบายใจได้ขั้นหนึ่งแล้ว เด็กบางคนที่ความรู้สึกไว ตอนตกลงมาอาจรู้สึกช็อกจนหน้าซีดขาว แต่พออุ้มขึ้นแล้วเป็นปกติตามเดิมก็ไม่ต้องห่วง หลังจากนั้นสักไม่กี่นาที ศีรษะตรงที่ฟาดพื้นจะโนขึ้นมา เพราะเส้นเลือดที่อยู่นอกกะโหลกเกิดเป็นแผล ทำให้เลือดออก ไม่ใช่โรคเส้นเลือดในสมองแตก ซึ่งเป็นโรคร้ายแรงถึงชีวิตได้ ในกรณีที่เด็กตกจากเตียงหรือเก้าอี้ ส่วนใหญ่ไม่จำเป็นต้องปรึกษาหมอ แต่ถ้าหากตกบันได บางครั้งอาจต้องติดต่อกับหมอ

การที่เด็กหมดสติไปหลังจากตกจากที่สูงนั้น ในบางกรณีอาจเป็นเพราะตกเลือดในสมองก็ได้ หมอคงสั่งให้พาไปโรงพยาบาลที่ทำการผ่าตัดได้ ในกรณีนี้ควรใช้รถพยาบาลซึ่งชำนาญในการเคลื่อนย้ายผู้ป่วยจะปลอดภัยกว่า ในชนบทซึ่งติดต่อปรึกษาหมอล่วงหน้าได้ลำบาก ต้องพาตัวเด็กไปเลย เวลาเคลื่อนย้ายเด็กไม่ควรอุ้มควรให้นอนราบไปบนกระดาน และเอาน้ำแข็งหุ้มผ้าปะศีรษะไว้ ถ้าเด็กร้องอยู่นาน แต่ยังมีสติดีอยู่ หรือมีอาการอาเจียนหลังจากตกจากที่สูง หมอจะตรวจอาการให้ ถ้าไม่มีอะไรผิดปกติ หมอจะสั่งให้นอนอยู่เฉยๆ โดยใช้หมอนน้ำแข็งช่วย

คุณพ่อคุณแม่มักจะอยากให้หมอเอกซเรย์ตรวจสมองด้วย แต่การเอกซเรย์ตรวจดูธรรมดานั้น จะตรวจเห็นเฉพาะกรณีที่กะโหลกหักเท่านั้น ซึ่งถ้ามีบาดแผลขนาดนั้นละก็ เด็กจะแสดงอาการอื่นให้เห็นและเด็กจะหมดสติ ที่หมอไม่สั่งเอกซเรย์ก็เพราะไม่อยากให้เด็กเกิดความกลัวตอนถูกจับตรึง เพื่อถ่ายภาพเท่านั้น หมอคงอยากให้เด็กนอนอยู่เฉยๆ ถึงจะมีบาดแผลที่เส้นเลือดบ้าง แต่ถ้าได้นอนพักนิ่งๆ ก็จะไม่เป็นอะไรร้ายแรงมาก ถ้าหมอตรวจชีพจร การหายใจ ตรวจตาแล้วไม่มีอะไรผิดปกติละก็ หมอจะติดตามดูอาการต่อไปแล้วจึงตัดสินใจ ถ้าเห็นว่าไม่ปลอดภัย คงแนะนำให้อยู่โรงพยาบาล แต่ส่วนใหญ่เด็กที่ตกบันไดนั้น พอดูอาการสักหนึ่งคืนแล้ว มักจะปล่อยกลับบ้านได้

เด็กที่ตกเตียงหรือตกบันได ส่วนใหญ่มักจะร้องไห้จ้าอยู่พักหนึ่ง และบาดเจ็บหัวโนอยู่วันสองวันก็หายไป แต่บางครั้งคุณพ่อคุณแม่ห่วงเฉพาะที่ศีรษะของลูกจนลืมที่อื่นไป มีบางกรณีเหมือนกันแต่น้อยมากที่เด็กเกิดบาดเจ็บที่ม้าม หรือไต เวลาปัสสาวะจึงมีสีแดง เพราะเลือดออก เมื่อเลือดออก หน้าเด็กจะซีดขาว และท้องโป่ง เด็กจะร้องกวนไม่ยอมกินอาหาร พาไปหาหมอก็จะตรวจพบได้ ซึ่งจะต้องผ่าตัดหยุดเลือด นอกจากนั้นยังมีบางครั้งที่กระดูกไหปลาร้าหัก ถ้าเด็กหัวโน หรือเลือดออกที่ศีรษะ คุณพ่อคุณแม่จะมัวกังวลที่จุดนั้น จนลืมตรวจดูให้ทั่วทุกส่วน หลังจากนั้น 1-2 วัน พอจะสอดแขนอุ้มเด็ก เด็กจะร้องเพราะเจ็บ ถ้ายกแขนเด็กชูขึ้น แขนข้างที่กระดูกหักจะยกลำบาก กระดูกไหปลาร้าหักแบบนี้ไม่ต้องห่วง ถ้าทำให้กระดูกไม่เคลื่อนที่ ไม่นานก็จะติดกันเอง และหายสนิท
กุมารเวชศาสตร์ (กุมารเวชศาสตร์) - Pediatrics